Det er muligt, at Herning Blue Fox besejrede det ene af Nordjyllands ishockey-mandskaber, Aalborg Pirates, lørdag aften. Men anstrengelserne må alligevel have sat sig sine spor, men for midtjyderne fik ikke mange ben til jorden, da de søndag eftermiddag tørnede sammen med Frederikshavn White Hawks. 4-1 lød sejren til nordjyderne på efter en overbevisende indsats. Joachim Linnet gjorde det til 1-0 efter bare to minutter, og først 16 minutter senere fik Herning svaret igen og udlignet. I anden periode blev det 2-1 ved Kristoffer Lauridsen i powerplay, og i tredje og sidste periode sørgede Steffen Frank for at cementere sejren ved at sende pucken i Hernings net to gange. Med sejren placerer Frederikshavn White Hawks sig på femtepladsen i Metal Ligaen.

Opsummering:
Frederikshavn White Hawks gjorde det, Aalborg ikke kunne lørdag - nemlig at slå Herning Blue Fox.